internet vaartha 245 Views
న్యూఢిల్లీ : భారత్‌ ఆర్థిక వృద్ధి 8-10 శాతానికి పెరిగే అవకాశాలు పుష్కలంగా ఉన్నాయని ప్రధాన ఆర్థిక సలహాదారు అరవింద్‌ సుబ్రహ్మణ్యన్‌ పేర్కొన్నారు. సంస్కరణల పర్వం ఇదేవిధంగా కొనసాగితే అభివృద్ధి తధ్యమని, విద్యుత్‌రంగపరంగా భారత్‌ శరవేగంతో వృద్ధి సాధిస్తోందని ఆయన అన్నారు. వాషింగ్టన్‌ పర్యటనకు వెళ్లిన సుబ్రహ్మణ్యన్‌ మాట్లాడుతూ గడచిన 35 ఏళ్లలో భారత్‌ కేవలం 6నుంచి 6.5శాతం మాత్రమే వృద్ధి చెందిందని, సంస్కరణలు మరింత వేగవంతం అవుతున్నందున ఆర్థికవృద్ధి కూడా వేగవంతం అవుతుందన్నారు. అంతర్జాతీయంగా ఆర్థిక పరిస్థితులు మెరుగు పడటం, ఎగుమతుల్లో వృద్ధి, సంస్కరణలు వంటివి ఆర్థిక వృద్ధికి ఊతం ఇస్తాయన్నారు.